open-index/open-wikipedia-markdown huggingface dataset:
סטפן ססנון

**סטפן ססנון** (בצרפתית: **Stéphane Sessègnon**; נולד ב-1 ביוני 1984) הוא כדורגלן עבר בניני ששיחק בעמדת הקשר.

## קריירת מועדונים
### ראשית הקריירה
ססנון התחיל את הקריירה שלו בראקי דה ל'אטלנטיק מליגת העל הבנינית. אחרי עונה אחת בקבוצה הבוגרת, ססנון חתם בקרטיי הצרפתית. את הופעת הבכורה שלו במועדון ערך במשחק הפתיחה של העונה נגד סטאד ריימס בו הפסידה קרטיי 2-1. ב-14 בינואר 2005 הבקיע את שער הבכורה שלו במועדון בניצחון 0-3 נגד גואונון.

### לה מאן
ב-19 במאי 2006 חתם בלה מאן ל-3 שנים מליגת העל. הוא ערך את הופעת הבכורה שלו בתיקו 2-2 נגד טרואה. ב-4 בנובמבר 2006 ספג כרטיס אדום במהלך המשחק נגד אוסר. שבועיים לאחר מכן, הבקיע את שער הבכורה שלו בלה מאן בתיקו 1-1 נגד סטאד רן.

### פריז סן ז'רמן
בקיץ  ססנון חתם בפריז סן-ז'רמן. ב-16 באוגוסט 2008 ערך את הופעת הבכורה שלו בקבוצה בניצחון 0-1 נגד בורדו. משחק לאחר מכן הבקיע את שער הבכורה שלו בקבוצה בתיקו 1-1 נגד סושו. בחודש דצמבר נבחר לשחקן החודש בליגה.

בקיץ  ססנון עורר עניין בקרב קבוצות בפרמייר ליג, אך בסופו של דבר האריך את חוזהו בפריז. בעונת  ססנון התקשה לקבל דקות משחק, ובינואר  עזב את המועדון.

ב-29 בינואר 2011 ססנון חתם בסנדרלנד ל-3 וחצי שנים תמורת 6 מיליון פאונד. ב-1 בפברואר ערך את הופעת הבכורה שלו בסנדרלנד במשחק הליגה נגד צ'לסי.

ב-8 בפברואר 2012 הבקיע את שער הניצחון בדקה ה-113 במשחק נגד ארסנל במסגרת הסיבוב הרביעי של גביע ה-FA. ב-4 במרץ 2012 הורחק במשחק הליגה נגד ניוקאסל יונייטד לאחר ששלח מרפק לעברו של צ'ייק טיוטה. בסיום עונת  ססנון נבחר לשחק העונה של סנדרלנד.

ב-30 באוגוסט 2012 ססנון חתם על חוזה חדש במועדון עד .

### וסט ברומיץ' אלביון
ב-2 בספטמבר 2013 ססנון חתם בוסט ברומיץ' אלביון תמורת 6 מיליון פאונד, ובכך הפך לשחקן היקר בתולדות המועדון. ב-21 בספטמבר הבקיע את שער הבכורה שלו במועדון בניצחון 0-3 נגד סנדרלנד, קבוצתו הקודמת. ב-15 במרץ 2014 הבקיע בניצחון 1-2 נגד סוונסי סיטי שהיה הניצחון הראשון שרשם פפה מל, מאמנו החדש.

### מונפלייה
ב-26 בספטמבר 2016 ססנון חזר לצרפת כאשר חתם במונפלייה לשנתיים.

בקיץ  הצטרף לגוקמנקוי.

ב-1 בספטמבר 2022 ססנון חתם בסירנס מליגת העל המלטזית.

## קריירה בינלאומית
ססנון ערך את הופעת הבכורה שלו בנבחרת בנין ב-6 ביוני 2004 בהפסד 1-2 ל במסגרת מוקדמות מונדיאל 2006. ססנון השתתף עם הנבחרת בגביע אפריקה לאומות בשנים 2008 ו-2010.

## תארים
;פ.ס.ז’
* הגביע הצרפתי: 2009/2010

; אישיים
*נבחרת העונה בליגה 1: 
*שחקן העונה של סנדרלנד: 

## קישורים חיצוניים

קטגוריה:כדורגלנים בנינים
קטגוריה:קשרי כדורגל בנינים
קטגוריה:כדורגלני קרטיי
קטגוריה:כדורגלני לה מאן
קטגוריה:כדורגלני פריז סן-ז'רמן
קטגוריה:כדורגלני סנדרלנד
קטגוריה:כדורגלני וסט ברומיץ' אלביון
קטגוריה:כדורגלני מונפלייה
קטגוריה:כדורגלני גנצ'לרבירלי
קטגוריה:כדורגלני נבחרת בנין
קטגוריה:כדורגלני גביע אפריקה לאומות 2010
קטגוריה:כדורגלני גביע אפריקה לאומות 2019
קטגוריה:ספורטאים זרים בצרפת
קטגוריה:ספורטאים זרים באנגליה
קטגוריה:ספורטאים זרים בטורקיה
קטגוריה:ספורטאים זרים בקפריסין
קטגוריה:ספורטאים זרים במלטה
קטגוריה:בנינים שנולדו ב-1984
אבובקאר קייטה

**אַבּוּבָּקָאר קֶיְטָה** (בצרפתית: **Aboubakar Keita**; נולד ב-5 בנובמבר 1997 בחוף השנהב) הוא כדורגלן מחוף השנהב המשחק בעמדת הקשר בשרלרואה מליגת העל הבלגית.

## קריירת מועדונים
קייטה נולד בחוף השנהב. הוא גדל במחלקת הנוער של ATM אבובו, ובשנת 2015 עבר למחלקת הנוער של פ.צ. קופנהגן מליגת העל הדנית. ב-13 במרץ 2016 ערך קייטה את הופעת הבכורה שלו במועדון, כשנכנס כמחליף בדקה ה-83 בניצחון 2–6 על אולבורג בולדספילקלאב במסגרת המחזור ה-21 בליגה. הוא ערך שתי הופעות ליגה בלבד בעונת , והוסיף הופעה בגביע הדני. פ.צ. קופנהגן זכתה בתום העונה בדאבל.

ב-7 בדצמבר 2016 ערך קייטה את הופעת הבכורה שלו בשלב הבתים של ליגת האלופות, כשנכנס כמחליף בדקה ה-88 בניצחון 0–2 על קלאב ברוז' במסגרת המחזור השישי לעונת 2016/2017. פ.צ. קופנהגן לא העפילה לשלב שמינית הגמר, מאחר שסיימה שלישית, אחרי לסטר סיטי ופורטו.

ביולי 2019 חתם בלוון מליגת העל הבלגית. ביולי 2021 חתם בשרלרואה.

ב-19 ביולי 2022 הושאל לסקציה נס ציונה. בינואר 2023 חזר לשרלרואה.

## תארים
; פ.צ. קופנהגן
* אליפות דנמרק (1): 2015/2016
* הגביע הדני (1): 2015/2016

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:קשרי כדורגל מחוף השנהב
קטגוריה:אביג'אן: כדורגלנים
קטגוריה:כדורגלני פ.צ. קופנהגן
קטגוריה:כדורגלני האלמסטאד
קטגוריה:כדורגלני סטאבק
קטגוריה:כדורגלני לוון
קטגוריה:כדורגלני שרלרואה
קטגוריה:כדורגלני סקציה נס ציונה
קטגוריה:כדורגלנים זרים בישראל
קטגוריה:איבוארים שנולדו ב-1997
מיכה בן-עמי (רבינוביץ)

**מיכה בן-עמי (רבינוביץ)** (1895 – 6 בדצמבר 1974) היה רופא ישראלי, מנהל מכון הרנטגן בבית החולים הדסה בירושלים (1925–1930) והרנטגנולוג השני של תל אביב.

## קורות חיים
בן-עמי נולד באודיסה, אוקראינה, ברוסיה למרדכי בן-עמי ממשפחת ר' נחמן מברסלב ולאמו חיה לבית יפה, שהייתה אחותו של הד"ר הלל יפה. אח לירמיהו, לתמר ולשרה בן-עמי סולודר, אשר הייתה רופאה ביסוד המעלה, אשתו של המשורר אברהם סולודר.

אחרי פרעות 1905 היגרה משפחתו לשווייץ, בן עמי סיים תיכון בז'נבה והתקבל שם לבית ספר לרפואה. סיים את לימודיו ב-1920. התמחה ברנטגנולוגיה.

בשנת 1925 עלה בן-עמי לארץ ישראל. עד שנת 1930 ניהל את מכון הרנטגן של בית החולים הדסה בירושלים.

בשנת 1930 הקים בן-עמי את מכון הרנטגן השני בתל אביב, ברחוב בלפור מול בית החולים הדסה, בבית בן קומה. אשתו, חנה, הייתה אסיסטנטית ומנהלת החשבונות. מכון הרנטגן הראשון בתל אביב הוקם על ידי ד"ר ישעיהו אליהו.

בן-עמי היה בין המייסדים של האיגוד הרנטגנולוגי בישראל.

בשנת 1934 נשא בן-עמי את חנה לבית שטרן. בהמשך נולדו הבנות אימרה והילה.

בשנת 1969 חיבר בן-עמי ביחד עם ד"ר אשר גולדשטיין מילון רנטגנולוגי עברי, שיצא לאור בהוצאת ניב.

בן-עמי נפטר ב-1974 ונקבר בבית העלמין קריית שאול.

## ממחקריו
* "מונחים לרפואה ולרוקחות" - קובץ אקדמי-דתי - הוצאת "יבנה" (1949) (ביחד עם ד"ר אשר גולדשטיין והרוקח הילמן)

## ראו גם
* רדיולוגיה

## לקריאה נוספת
* נסים לוי, יעל לוי, "רופאיה של ארץ-ישראל 1948-1799", איתי בחור - הוצאה לאור, זכרון יעקב, מהדורה שנייה, מרץ 2012, עמוד 124.
* "קורות", 1987, עמוד 635.

## הערות שוליים

קטגוריה:רדיולוגים ביישוב
קטגוריה:אודסה: אישים
קטגוריה:אנשי העלייה הרביעית
קטגוריה:סגל מרכז רפואי הדסה
קטגוריה:רדיולוגים ישראלים
קטגוריה:משפחת יפה
קטגוריה:ישראלים שנולדו ב-1895
קטגוריה:ישראלים שנפטרו ב-1974
קטגוריה:אישים הקבורים בבית הקברות קריית שאול
קסיס (צרפת)

**קָסִיס** (בצרפתית: **Cassis**) היא קומונה בדרום צרפת, השוכנת לחוף הים התיכון, מזרחית למרסיי במחוז בוש-די-רון שבחבל פרובאנס-אלפ-קוט ד'אזור. הקומונה היא יעד תיירותי הידוע בצוקיו ובלשונות הים שלו הנקראות קלנקים.

## היסטוריה
במקום שעליו יושבת קסיס התיישבו לראשונה הליגורים במאה ה-6 לפנה"ס. הליגורים בנו מבצר בראש באו רדון והתקיימו מדיג, ציד וחקלאות. על אף הקשר למרסיי, שהוקמה על ידי מתיישבים יוונים מפוקאה שבאסיה הקטנה, לא נמצאה עדות להתיישבות יוונית במקום. בתקופה הרומית ניצבה קסיס על הנתיב הימי שיצר הקיסר אנטונינוס פיוס. היה זה כפר קטן, שהתקיים בעיקר מדיג ומסחר ימי עם צפון אפריקה והמזרח התיכון.

בין המאה ה-5 לספירה למאה ה-10, שבטים גרמאניים פולשים אילצו את אוכלוסיית הסביבה לחפש מקלט בקסטרום המבוצר, שהפך לגרעין היישוב המודרני. במאה ה-15 נמסרה קסיס לרוזני פרובאנס, ובשלב מאוחר יותר מסר אותה רנה מאנז'ו לבישופים של מרסיי, אשר שלטו בה עד למהפכה הצרפתית.

שם משפחה יהודי משפחת קאזיס ככל הנראה מקורו בעיר

## גאוגרפיה
קסיס שוכנת לחוף הים התיכון, כ-20 ק"מ מזרחית למרסיי. פסגת קניי בגובה של 394 מטרים, הנמצאת בין קסיס ללה סיוטה, היא אחד ממצוקי החוף הגבוהים באירופה ונקודת ציון עבור השטים במימי הים התיכון.

בשנת 1985 התגלה כניסה תת-ימית למערת קוסקר.

## כלכלה
במאה ה-18 החלה קסיס להתפשט אל מחוץ לחומות העיר הבצורה וסביב הנמל. לאחר הרסטורציה התפתחו בה תעשיות חדשות, לרבות ייבוש בקלה, ייצור שמן זית, טקסטיל וייננות. ענף כריית האבן, שהתקיים בה עוד מימי קדם וסיפק אבן לבנייה לנמלים באגן הים התיכון, התפתח גם כן. במאה ה-20, עם היעלמות תעשיות אלה, פנה כוח העבודה לתיירות וייצור יין.

## ערים תאומות
* 
* 

## קישורים חיצוניים

* 

## הערות שוליים

קטגוריה:פרובאנס-אלפ-קוט ד'אזור: יישובים
Dance Again... The Hits

***Dance Again... the Hits*** (בעברית, **לרקוד שוב... הלהיטים**) הוא אלבום הלהיטים הראשון של זמרת הפופ האמריקאית ג'ניפר לופז. מתוך האלבום סינגל יחידי בשם "Dance Again" ששמו כשם האלבום.

השיר זכה להצלחה עולמית, ובמהרה הפך ללהיט כאשר כבש את פסגות המצעדים שביוון, פולין, דרום קוריאה, ומצעד שירי הדאנס קלאב של בילבורד.

## רקע
האלבום יצא ב-20 ביולי 2012, הוא הכיל את להיטיה הגדולים של לופז ובנוסף סינגל חדש ומצליח ("Dance Again"). האלבום נחל הצלחה נאה במצעדים יחסית לאלבום להיטים והסתפק במקומות מכובדים של מקום 3 במצעד האיטלקי, 20 במצעד הבילבורד 200, 3 במצעד האלבומים הקנדי, ובעוד מצעדים רבים.

לשיר "Dance Again", שיצא כסינגל יחידי, יצא ווידאו קליפ מצליח שביומו הראשון גרף למעלה מ-3.7 מיליון צפיות. כיום, לשיר ישנם 550 מיליון צפיות, דבר אשר הופך אותו לשיר השישי הנצפה ביותר של לופז.

## סינגלים
ב-2 באפריל 2012 יצא הסינגל היחידי מהאלבום "Dance Again" ששמו קרוי על שם האלבום. "Dance Again" הוא הסינגל השישי המצליח ביותר של לופז מבחינת צפיות, ואף הוא בין הסינגלים הכי מושמעים ומוכרים של לופז.

השיר זכה להצלחה נאה בעולם, וזכה בפרסים רבים כאשר הבולטים ביותר מביניהם הם, "השיר הטוב ביותר" של MTV אוסטרליה, וכדומה.

## רשימת רצועות

## מיקומי שיא
עם יציאתו נכנס האלבום אל המקום ה-3 במצעד האיטלקי, וה-3 במצעד הקנדי.

## נתוני מכירות

## היסטוריית יציאות

## קישורים חיצוניים

## הערות שוליים

קטגוריה:אלבומי ג'ניפר לופז
קטגוריה:אלבומי אוסף באנגלית
קטגוריה:אלבומים שהופקו על ידי טראקמאסטרס
קטגוריה:אלבומים שהופקו על ידי סטארגייט
קטגוריה:אלבומים שהופקו על ידי קורי רוני
קטגוריה:אלבומים שהופקו על ידי ראיין טדר
קטגוריה:אלבומים שהופקו על ידי רודני ג'רקינס
קטגוריה:אלבומים שהופקו על ידי שון קומבס
קטגוריה:אלבומי פלטינה בממלכה המאוחדת
קטגוריה:אלבומי חברת אפיק רקורדס
מובי דיק (סדרת טלוויזיה)

**מובי דיק** (בצרפתית: **Moby Dick et le Secret de Mu**) היא סדרת אנימציה צרפתית לילדים המבוססת באופן רופף מאוד על הרומן הנודע "מובי דיק" מאת הרמן מלוויל.

בסדרה רומי וחבריו יוצאים למסע בעקבות אבנים מיוחדות שיוכלו להעיר מחדש את העיר האבודה של מו בעזרת הלוויתן המפורסם מובי דיק. 

בישראל הסדרה שודרה בערוץ לוגי. 

## דמויות ראשיות
* **רומי** (איטן גרינברג) -  ילד בן 14 אשר מגן על מובי דיק.
* **סאטיה** (מאי יעקובסון) - ילדה בת 16 אשר מגנה עם רומי על מובי דיק.
* **זו** (גיורא קנת) - תוכי שחצן אשר אוהב לשרוק. 
* **קאמאל**  (דב רייזר) - מכשף זקן ומורהו הרוחני של רומי.
* **אחאב** (יורם יוספסברג) - רב חובל מרושע אשר מנסה ללכוד ללא הצלחה את מובי דיק.
* **סטאב** (מיכה אוזין סליאן) - מלח שמן ומזוקן ועוזרו של אחאב.
* **פלאסק** (דור צויגנבום) - מלח רזה ומשופם ועוזרו של אחאב.
* **[[מובי דיק]]** - הלוויתן הלבן המפורסם אשר רומי וחבריו מגינים עליו מפני אחאב.

## הבדלים בין הספר לסדרה
בסדרה לא מופיע המספר, ולא מופיעים המלחים האחרים של אחאב. כמו כן, בסדרה זו הגיבורים הם ילדים. בנוסף בספר מובי דיק מתואר כמסוכן בעוד בסדרה הוא טוב לב. 

## קישורים חיצוניים

* 

קטגוריה:סדרות הנפשה צרפתיות 
קטגוריה:ערוץ לוגי: תוכניות רכש
קטגוריה:סדרות טלוויזיה צרפתיות שעלו לשידור בשנות ה-2000
טופו (סדרה מצוירת)

**טופו** (באנגלית: **Tupu**) היא סדרת אנימציה צרפתית לילדים, הכוללת עונה אחת בעלת 26 פרקים באורך 24 דקות.

בישראל הסדרה שודרה בדיבוב עברי בערוץ לוגי.

## תקציר העלילה
הסדרה מתמקדת בילדת פרא שובבה אשר גרה יחד עם סנאי מחמד בשם מאנצ'מא בגן החיות של סנטרל פארק בניו יורק. טופו מבלה זמן רב עם נורטון, בנו של ראש העיר, ונוהגת לבלות זמן רב עם החיות בגן החיות. נורטון, אשר בא ממשפחה עשירה, חי יחד עם אביו ויש לו נהג פרטי המסיע אותו בלימוזינה למקומות שונים ברחבי העיר, ובמיוחד לסנטרל פארק. שומר בסנטרל פארק בשם מר שופס מנסה כל העת לתפוס את טופו על מנת להוכיח שישנה ילדת פרא המסתובבת בין החיות בגן החיות. עם זאת, הוא לא מצליח לתפוס אותה ויתר העובדים בגן החיות נוטים שלא להאמין לו.

## דמויות ראשיות
* **טופו** (נעמה אוזן) -  ילדת פרא שובבה אשר גרה בפארק ניו יורק, יודעת לחקות קולות של חיות.
* **נורטון** (דור סרוגו) - בנו של ראש העיר, חברה הטוב של טופו.
* **מר שופס** (רוברט הניג) - מנהל הפארק, רוצה לתפוס את טופו. 
* **מאנצ'מא** - סנאי המחמד של טופו.

## דמויות משניות
* **אמא של שופס**  (אורלי קטן) - אימו הקשישה של שופס אשר נוהגת להטיל עליו את כל מטלות הבית.
* **קשקשים** - כלב המחמד של שופס.
* **ראש העיר** (יורם יוספסברג) - ראש העירייה הטוב ואביו של נורטון.
* **מלקולם** (עפרון אטקין) - העוזר של ראש העיר.
* **גברת דיבוט** (אורלי קטן) - נהגת המונית של נורטון.
* **ברוק** (שמחה ברבירו) - הבוס הרשע של הבריונים בבית ספר של נורטון.
* **אדי** (עפרון אטקין) - אחד מהבריונים בבית ספר של נורטון.

## קישורים חיצוניים
* 

* 

קטגוריה:סדרות טלוויזיה צרפתיות שעלו לשידור בשנות ה-2000
קטגוריה:סדרות טלוויזיה קנדיות שעלו לשידור בשנות ה-2000
קטגוריה:ערוץ לוגי: תוכניות רכש
קטגוריה:סדרות הנפשה צרפתיות
אטוביקוק

**אטוביקוק** (באנגלית: **Etobicoke**, השם נהגה כ-**אֶטוֹבִּיקוֹ -** ק' שקטה) הוא מחוז מנהלי בתוך החלק המערבי של העיר טורונטו, אונטריו, קנדה שבעבר הוא היה ישות מוניציפלית עצמאית. האזור יושב לראשונה על ידי אירופאים בשנות ה-90 של המאה ה-18 והפך לעיר במאה ה-20. מספר כפרים הוקמו באזור בו שוכנת כעת אטוביקוק, וסופחו אל העיר אטוביקוק במהלך התקופה של המטרופולין של טורונטו. העיר אטוביקוק עצמה סופחה ב-1998 לטורונטו ביחד עם עיריות אחרות. מחוז אטוביקוק גובל בדרום באגם אונטריו, ממזרח בנהר ההומבר, במערב על ידי נחל אטוביקוק והעיר מיסיסוגה ונמל התעופה הבינלאומי טורונטו-פירסון (חלק קטן ממנו משתרע בתוך אטוביקוק), ובצפון שדרות סטילס.

אוכלוסיית אטוביקוק (347,948 ב-2011) היא מאוד מגוונת וחיים בה אנשים מכל רחבי העולם. ביניהם יש דרום אסייתים, מזרח אסייתים, מזרח-תיכונים, קריביים, אפריקאים ואירופאים. אטוביקוק הוא בעיקרו פרוור בפיתוח וצפיפות האוכלוסייה בו נמוכה יותר מאשר במרכז טורונטו. באטוביקוק עוברים מספר כבישים ראשיים הכולל את דרך המלכה אליזבת, אוטוסטרדת גרדינר והכבישים המהירים 401, 409 ו-427. אטוביקוק מחובר לשאר טורונטו באמצעות ארבע תחנות רכבת תחתית.

## היסטוריה
קבוצות שונות של האומות הראשונות חיו בחבל ארץ זה בזמנים שונים. במהלך המאה ה-17 הם נדחקו החוצה על ידי האירוקוי שהיו קונפדרציה של עמים שהתבססו בצד הדרומי של אגם אונטריו. בהמשך המאה ה-17, קואליציה של אומות ראשונות, שכללה את האודווה (Odawa), אוביג'וואי (Ojibway), ופוטאוואטומי (Potawatomi), שכונתה שלוש השריפות, דחפה את האירוקוי מהאזור. אנשים שהיו שייכים לאומת המיסיסוגה התיישבו באטוביקוק ב-1695 ועסקו בדיג, גידול יבולים בקיץ, וציד בחורף.

השם "אטוביקוק" נגזר מהמילה בשפת המיסיסוגה *וואדופיאנג* (*wadoopikaang*), כלומר "המקום שבו צמחי אלמון גדלים". השם אומץ באופן רשמי בשנת 1795 לאור הנחיה של המשנה למושל ג'ון גרייבס סימקו.

שמאל|ממוזער|הישוב בשנת 1878

ב-1793-95, החלו להגיע מהגרים מבריטניה לאזור ובמפקד האוכלוסין של 1805 נפקדו 84 תושבים ביישוב. ב-1 בינואר 1850 הוכרזה אטוביקוק כעיירה והאוכלוסייה בה מנתה 2904 נפש. בשנת 1954, אטוביקוק הפך לחלק מאזור הממשל האזורי, עיריית מטרופולין טורונטו. בשנת 1967, אטוביקוק התמזגה עם שלוש עיריות קטנות ששכנו ליד האגם כדי ליצור את הרובע של אטוביקוק. הרובע היה הפך לעיר בשנת 1984. ב-1998, שש רשויות מקומיות (שכללו את אטוביקוק) מוזגו ויצרו את העיר טורונטו במתכונתה הנוכחית.

## דמוגרפיה
בשנת 2011, על פי הסקר הלאומי של משקי הבית, אוכלוסיית אטוביקוק כללה 58.7% לבנים, 13.6% דרום אסייתים, 10.5% שחורים, 3.0% מאמריקה הלטינית, 3.0% פיליפינים, 2.2% סינים, 1.4% קוריאנים, 1.3% דרום-מזרח אסייתים, 1.3% מערב אסייתים, 1.2% ערבים, ו-3.8%, אחרים. 46.9% מהאוכלוסייה הם מהגרים ו-37.2% מתושבי צפון אטוביקוק הם במקורם מדרום אסיה, האחוז הגבוה ביותר בטורונטו.

ממוזער|250x250 פיקסלים|קו הרקיע של טורונטו כפי שצולם מפארק הקולונל סמואל סמית' באטוביקוק
שמאל|ממוזער|250x250 פיקסלים|הנוף של אטוביקוק מפארק בודפשט מערבה לאורך מפרץ הומבר

## קישורים חיצוניים

* 

## הערות שוליים

קטגוריה:טורונטו
קטגוריה:ערים לשעבר
קטגוריה:יישובים שהוקמו ב-1850
וילאר-סור-דורון

**וילאר-סור-דורון** (בצרפתית: **Villard-sur-Doron**) היא קומונה (המקבילה למועצה מקומית בישראל) הממוקמת במחוז סבויה בצרפת, בחבל אוברן-רון-אלפ.

## טקסונומיה
השם ***וילארד*** שנגזר מ*ווילאר* (*Villare*), הוא הרחבה של המילה הלטינית וילה* (Villa)* בתוספת הסיומת *הם*. ה-וילאר נועד להיות מקום בו יש לברא קרקעות, ליישב את תחום האדמה בה ולבסוף להקים בה כפר קטן. מקור המילה הוא באזורים כפריים בימי הביניים. דורון הוא שם של קבוצת נחלים במחוז סבויה. לפיכך, פירוש השם הוא האזור שצריך לברא על גדת הדורון.

## היסטוריה
וילארד מוכרת כקהילה החל משנת 1171. בימי הביניים, אזור בופרטן (Beaufortain), כמו כל האזורים בסבויה, התאפיין בנדידה עונתית (נובמבר עד מאי). סוחרים ותכשיטנים מוילארד נעו בדרכים כדי לספק תכשיטים לז'נבה, ז'ורה וערים שונות בצרפת. בתקופה זו חיו באזור יותר מעשרה סוחרים שהפכו אותו למרכז חייהם. הם הקימו בית הספר מקומי בשנת 1752, על מנת שיקבלו "מחילת חטאים" ומימונו בנדיבות את השיפוץ של מבני דת (כנסיות, קפלות). ב-1774 אחד הסוחר העשירים הגיע וקנה נחלה מן הכתר וזכה במעמד ברון ב-9 ביוני 1777. לב הכפר ממוקם מסביב לכנסייה מהמאה ה-17. בבניין העירייה ממוקם בבניין שנבנה לראשונה ב-1606 ושופץ. באזור ישנם כפרים קטנים עם חוות בקתות, מרעה הנמצאות על הר גבוה בו יש אתרי סקי.

## דמוגרפיה
מפקדי אוכלוסין נערכו בעיירה מאז 1793 אז התגוררו בה 905 תושבים. לשיא גודלה היא הגיעה ב-1848 אז חיו בעיר 1228 תושבים ומאז המספר שלהם פחת בהדרגה ועמד במפקד האחרון ב-2013 על 679 תושבים.

## קישורים חיצוניים

* 

קטגוריה:רון-אלפ
קטגוריה:בית סבויה
קטגוריה:יישובים שהוקמו במאה ה-12
עונת 2000 בגביע ליברטדורס

**עונת 2000 ב[[גביע ליברטדורס]]** הייתה העונה ה-41 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-15 בפברואר 2000 ותחרות הסתיימה ב-21 ביוני 2000. בתחרות השתתפו 34 קבוצות מ-10 מדינות חברי הארגון ומקסיקו. 

התחרות הסתיימה בניצחון של בוקה ג'וניורס בפעם השלישית בתולדות המועדון. 

## מתכונת התחרות
לאחר השלב המוקדם בו העפילו לשלב הבתים נציגי מקסיקו (נציגי ונצואלה הפסידו) בשלב הבתים של התחרות השתתפו 32 קבוצות:

* ברזיל - 5
* ארגנטינה - 4
* אורוגוואי, פרו, אקוודור, בוליביה, צ'ילה, פרגוואי, קולומביה - 3
* מקסיקו - 2

בשלב הראשון הקבוצות חולקו ל-8 בתים, שתי קבוצות בכל בית עלו לשלב השני. החל משלב השני הקבוצות שיחקו בשיטת נוקאאוט. 

במידה ומספר קבוצות בבית זכו באותו מספר נקודות הקבוצות ביצעו סדרת בעיטות עונשין. 

בכל השלבים נערכו משחק בית ומשחק חוץ. על הניצחון הוענקו שתי נקודות.

## השלבים המתקדמים

### סדרת הגמר

## קישורים חיצוניים

* פרטים על התחרות
* נתונים מאתר worldfootball
* נתונים מאתר transfermarkt

קטגוריה:תחרויות כדורגל ב-2000
קטגוריה:עונות בגביע ליברטדורס
קטגוריה:2000 באמריקה הדרומית
אימטרה

**אימטרה** (בפינית: **Imatra**) היא עיירה ורשות מקומית במזרח פינלנד. אימטרה נוסדה בשנת 1948 בשטחן של שלוש רשויות מקומיות יאסקי, רוקולאהטי ויוטסנו. פינלנד ויתרה על 11% משטחה לברית המועצות עם תום מלחמת החורף. יאסקי איבדה 85% משטחה והוחלט כי רשות מקומית חדשה, אימטרה, צריכה לקום על 15% משטחה הנותר של יאסקי ושטחים מן הרשויות רוקולאהטי ויוטסנו. מסיבה זו על סמלה של אימטרה שלושה ברקים המסמלים את שלוש הרשויות הקודמות אשר שלטו על השטח שניתן לה. אגם סימאה, נהר ווקסי וקו הגבול עם רוסיה הם שלושת המאפיינים הגאוגרפיים הבולטים באימטרה. בשנת 1971 ניתנה לאימטרה הרשאתה כרשות מקומית.

מצידו השני של הגבול, כ-7 ק"מ ממרכז העיירה, נמצאת העיירה הרוסית סבטוגורסק. סנקט פטרבורג נמצאת כ-210 ק"מ מדרום-מזרח לעיירה ואילו הלסינקי, בירת פינלנד, נמצאת במרחק 230 ק"מ. העיירה הפינית הקרובה ביותר, לאפנראנטה, נמצאת במרחק 37 ק"מ מאימטרה. מבחינה מינהלית אימטרה שייכת לפרובינציה של דרום פינלנד ולאזור דרום קרליה.

## ערים תאומות
* 
* 
* 
* 
* 
* 

## קישורים חיצוניים

* 
* , באתר Wikivoyage
* Imatra, באתר gosaimaa.com

## הערות שוליים

קטגוריה:פינלנד: ערים
קטגוריה:גבול פינלנד–רוסיה
קטגוריה:יישובים שהוקמו ב-1948
פיפ טורנס

**פיליפ דוילי "פיפ" טורנס** (באנגלית: **Philip D'Oyly "Pip" Torrens**; נולד ב-2 ביוני 1960) הוא שחקן אנגלי.

## ביוגרפיה
טורנס נולד בברומלי שבמחוז קנט, והתחנך בבית הספר בלוקסהאם שבאוקספורדשייר. הוא למד ספרות אנגלית בטריניטי קולג' שבקיימברידג'.

את תפקידו הראשון קיבל בסרט הקומי "אוקספורד בלוז" משנת 1984 בתור איאן.

בטלוויזיה הופיע טורנס בסרט "Consenting Adults", בשני פרקים של הסדרה "דוקטור הו" ("Human Nature" ו-"The Family of Blood"), "האימפריה של בריטאס", "מחלקה אלטרנטיבית", "הגלימה", "The Government Inspector" (בדמות ג'ון סקרלט), "The Last Detective", ובפרקים אחדים בסדרה "The Bill". ב-2008 השתתף טורנס בפרסומות בטלוויזיה הבריטית עבור חברת "First Direct" יחד עם מתיו קינג. ב-1992 שיחק בפרק בסדרה "המפקח מגרה" בכיכובו של מייקל גמבון.

ב-2011 שיחק טורנס בשני פרקי ספיישל של הסדרה "לא ממש סיטקום" (Outnumbered). ב-2012 הופיע בפרק הראשון של העונה השמינית בסדרה "הנוכלים" בתפקיד היינץ צימרמן. עוד באותה שנה היה מנחה של השעשועון "The Devil's Dinner Party". ב-2013 שיחק בפרק בסדרה "Death in Paradise" בתפקיד מדריך במוזיאון. בקולנוע שיחק טורנס בתפקיד הקפטן על אה"מ בדפורד בסרט "מחר לנצח", בסרט "לסיים את כל המלחמות" משנת 2001, ובדיבוב בסרט "פגוש את היונים".

ב-2013 הופיע טורנס בפרק "הרגע של וולדו" מתוך סדרת הדרמה "מראה שחורה".

טורנס גילם את בינגו ליטל בסדרה "ג'יבס וווסטר". הוא השתתף בסדרה "Heartbeat", ובפרק בסדרה "מיס מארפל" על פי הספרים של אגאתה כריסטי. עוד שיחק בתפקיד קולונל ג'. ס. וילסון במיני-סדרה "The Heavy Water War". 

ב-2016 גילם את טומי לסלס  בסדרה הביוגרפית "הכתר".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי טריניטי קולג' (קיימברידג')
קטגוריה:אנגלים שנולדו ב-1960
עקלתון החולות של אראקיס

ממוזער|עקלתון החולות של אראקיס
**עֲקַלְתוֹן החולות של אראקיס**, או בקיצור **עקלתון** (לפי תרגומו של עמנואל לוטם), הנקרא לעיתים פשוט **תולעת חול** (במקור באנגלית: **Sandworm**), הוא יצור בדיוני ביקום חולית. העקלתון הענק מצוי באופן טבעי בכוכב הלכת המדברי אראקיס, הידוע בכינויו "חולית" (Dune). לעקלתונים תפקיד חשוב בעלילת ספרי חולית והם אחד המושגים המזוהים ביותר עם הזיכיון.

עקלתוני החולות הם תולעים ענקיות באורך מאות מטרים שחיים בחולות אראקיס וקשורים לסם המרקוח היקר המצוי רק בכוכב לכת זה. גודלו של עקלתון בוגר ממוצע הוא כ־200 מטר, אך יש ובני מין זה מגיעים עד לגודל של 450 מטר, במעמקי המדבר הדרומי. עם זאת, נאמר שפול אטריידיס מואד'דיב רכב על עקלתון ענק שאורכו היה כחצי ליגה, כלומר כ-2,778 מטרים, אך ייתכן שתיאור זה הוא הגזמה הנובעת מההערצה של הדררים לפול. העקלתונים חסרים חוש ראייה, אולם הם מסוגלים לחוש בתנודות בקצב אחיד על פני הקרקע החולית של המדבר ולהתביית על מקורן. העקלתונים בולעים בני אדם וכלי רכב כאחד. העקלתונים חסונים מאוד וכמעט בלתי פגיעים (עם זאת, נשק גרעיני יכול להרגם והמים רעילים עבורם), תוחלת החיים שלהם ארוכה ביותר ומוערכת באלפי שנים. הם מתחילים את חייהם כפלנקטון בחולות ובהמשך גדלים ל"דגי חול" (Sandtrout) שמבצעים פוטוסינתזה ומספקים חמצן לאטמוספירה. לאחר מכן הם גדלים עד שהם נהפכים לעקלתונים בוגרים באורך עשרות ואף מאות מטרים.

הדררים, נוודי המדבר של אראקיס, סגדו לעקלתונים כאל התבטאויות של אלי אראקיס. העקלתון נקרא בפיהם שייח'-חולוד ("סבא נצח"; השם וההסבר לפי תרגומו של עמנואל לוטם, במקור באנגלית: Shai-Hulud) או "היוצר". למרות הסגידה לעקלתונים, הדררים פיתחו טכניקה לרכיבה על העקלתונים ויוצרים משיניהם סכין קריס, שלו משמעות טקסית חשובה.

כפי שגילה פול אטריידיס מואד'דיב, העקלתונים הם מקור המרקוח על כוכב אראקיס. בשל כך החלו ניסיונות להעתקת תולעי הענק לכוכבי לכת מדבריים אחרים, תוך ניסיון לאפשר קיום של עקלתונים שם - ומכאן ליצור מערכת חיים חדשה של עקלתונים - ושל מרקוח. תוכניות אלו כשלו פעם אחר פעם, עד שהישג זה הצליח, אלפי שנים לאחר מכן, על פני כוכב בית-הלשכה של בנות גשרית.

## קישורים חיצוניים

* 

קטגוריה:חולית
קטגוריה:בעלי חיים בדיוניים
יחסי טנזניה – ערב הסעודית

**יחסי טנזניה-ערב הסעודית** הם היחסים הדיפלומטיים שבין טנזניה וערב הסעודית. לטנזניה יש שגרירות בריאד וקונסוליה בג'דה, ולערב הסעודית יש שגרירות בדאר א-סלאם.

## סחר
המסחר בין שתי המדינות מוטה מאוד לטובת ערב הסעודית. ב-2013 ערב הסעודית ייצאה 220 מיליון דולר אמריקאי של טובין לטנזניה שכללו בעיקר נפט ופולימרים. לעומתה, טנזניה ייצאה לערב הסעודית באותה השנה רק 20.7 מיליון דולר אמריקאי של טובין שכללו בעיקר סיבי טקסטיל ומוצרים חקלאיים נמוכי ערך דוגמת דגים ירקות וטבק גולמי. ב-2014 הייצוא הטנזני ירד ב-20% מערכו והייצוא הסעודי ירד ב-10%.

## שיתוף פעולה אקולוגי
לאחר ביקורים חשובים של בכירים סעודים בדרג גבוה בטנזניה בשנת 2014, שתי המדינות הסכימו לשתף פעולה במספר נושאים, ביניהם המגוון ביולוגי וקיום החוק להגנת חיות הבר.

## ראו גם
* יחסי טנזניה-ישראל

## הערות שוליים

קטגוריה:ערכים ללא קטגוריות פיזיות - יחסי חוץ
דאגלס A-1 סקייריידר

**דאגלס A-1 סקייריידר**  "ספאד" (באנגלית: **Douglas A-1 Skyraider**) היה מטוס תקיפה בוכנתי אמריקאי מתוצרת דאגלס, שטס לראשונה בשנת 1945 ושירת תקופה ארוכה ומוצלחת במיוחד (עד שנת 1985). המטוס שירת בכל הכוחות המזוינים של ארצות הברית, חיל האוויר, הצי והנחתים.
## היסטוריה
המטוס פותח עקב דרישה של הצי למפציץ צלילה וטורפדו מתקדם, אך כאשר נכנס לשירות, שימש בעיקר לתקיפה. המטוס לא הספיק להיכנס לשירות במהלך מלחמת העולם השנייה, והשתתף במלחמת קוריאה בה היה למטוס התקיפה והסיוע הצמוד העיקרי של הצי והנחתים. המטוס ניחן בטווח גדול, יכולת נשיאת משקל רבה, יכולת ספיגת אש נ"מ גבוהה מהרגיל ויכולת שהות ארוכה מעל המטרה. מאפיינים גבוהים במיוחד, באופן שהתעלה על מרבית מטוסי הסילון התת-קוליים בזמנו, מה שתרם לאורך חייו המבצעיים. המטוס היה למטוס הקרב הבוכנתי היחיד בשירות קרבי במהלך מלחמת וייטנאם. מהירותו האיטית התגלתה כיתרון בסיוע ישיר לכוחות קרקע ובמתן מעטפת אש במשימות חילוץ מוסקות.
בנושאות המטוסים הגדולות, הוחלף ה"סקייריידר" במטוסי A-6A אינטרודר ו-A-4 סקייהוק, אך נשאר בשירות בנושאות המטוסים מסדרת אסקס. מאוחר יותר הוחלף המטוס על ידי מטוסי ה-A-7 קורסייר II. המטוס יוצר בשבע גרסאות שונות. בישראל כיום משמשים מסוקי קרב ומלט"ים בתפקידו של ה"סקייריידר" לסיוע אווירי קרוב. אולם האמריקאים משתמשים במטוס A10, שהחליף את A1, בעל ביצועים משופרים.

לאחר הוצאת המטוס משירות הצי, הועברו עודפי המטוסים לידי חיל האוויר של דרום וייטנאם, שהשתמש בהם למשימות תקיפה וסיוע אווירי קרוב. המטוס שירת גם במסגרת פיקוד המבצעים המיוחדים של חיל האוויר של ארצות הברית (AFSOC) וכמטוס ליווי לחילוץ טייסים מוּפּלים.

## מפעילים
* 
* 
* 
* 
* 
* 
* 
* 
* 
* 
* 

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תעופה צבאית
A-1
A1 סקייריידר
אדי פישר

**אדווין ג'ק "אדי" פישר** (באנגלית: **Edwin Jack "Eddie" Fisher**; 10 באוגוסט 1928 – 22 בספטמבר 2010) היה שחקן, זמר ובדרן יהודי אמריקאי. מכר מיליוני תקליטים במחצית הראשונה של שנות ה-50 והתפרסם אז עקב נישואיו המתוקשרים לאליזבת טיילור.

## קורות חיים
פישר נולד להורים יהודיים שהיגרו מרוסיה. כבר מגיל צעיר התבלט בקול טנור רך והחל להופיע ברצועת הבורשט בהרי הקטסקיל. ב-1951 גויס לצבא ארצות הברית ושירת בקוריאה כסוליסט של תזמורת צבא ארצות הברית.

לאחר שחרורו החל להופיע כזמר פופולרי במועדוני לילה בלאס וגאס וכן ברדיו ובטלוויזיה שם הייתה לו תוכנית משלו בשם "The Eddie Fisher Show".

במחצית הראשונה של שנות החמישים, לפני הופעת הרוק אנד רול, היה פישר לאליל נוער והיו לו להיטים רבים.

ב-1955 נישא לשחקנית דבי ריינולדס ונולדו להם הבת קארי פישר והבן טוד פישר (על שם מייק טוד, חברו הטוב של פישר שהיה בעלה השני של אליזבת טיילור).

ב-1956 הם הופיעו ביחד בסרט המוזיקלי "צרור של אושר".

לאחר מותו של מייק טוד בתאונת מטוס ב-1958 החל פישר ברומן עם אליזבת טיילור שהסתיים בנישואים שהיו שערורייה תקשורתית בעסקי השעשועים ובגירושים מכוערים מדבי ריינולדס. פישר הופיע לצד טיילור בסרט באטרפילד 8 ב-1960. הם התגרשו ב-1964, וטיילור נישאה לריצ'רד ברטון, אותו הכירה בצילומי הסרט קלאופטרה. פישר נישא שלוש פעמים נוספות לקוני סטיבנס (1969-1967), לטרי ריצ'רד (1976-1975) ולבטי לין (1993 ועד מותה ב-2001).

פישר חיבר שתי אוטוביוגרפיות שהרגיזו את בני משפחתו עד כדי כך שבתו קארי שקלה לשנות את שם משפחתה מפישר לריינולדס.

הוא נפטר בגלל סיבוכי ניתוח לאחר שבר בצוואר הירך.

לפישר יש שני כוכבים בשדרת הכוכבים של הוליווד, אחד על הקלטות שירים והשני על הופעותיו בטלוויזיה.

## קישורים חיצוניים

* אדי פישר שר או מיי פאפא (1954), באתר יוטיוב
*  אדי פישר מבקר בישראל, סרטי גבע, ארכיון שפילברג, 1957 (התחלה 2:38)
* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה יהודים אמריקאים
קטגוריה:זמרי פופ אמריקאים
קטגוריה:כותבי אוטוביוגרפיה אמריקאים
קטגוריה:כותבי אוטוביוגרפיה יהודים
קטגוריה:זמרי פופ יהודים
קטגוריה:זמרים יהודים אמריקאים
קטגוריה:אמריקאים שנולדו ב-1928
קטגוריה:אמריקאים שנפטרו ב-2010
נשיא שווייץ

**נשיא [[שווייץ]]** (בגרמנית: **Bundespräsident(in) der Eidgenossenschaft**; באיטלקית: **Presidente della Confederazione**; בצרפתית: **Président(e) de la Confédération**; ברומאנש: **President(a) da la Confederaziun**) הוא התפקיד הבכיר ביותר בפוליטיקה של שווייץ. הנשיא הוא אחד מחברי המועצה הפדרלית והוא נבחר מתוכה על ידי אספת הברית לתקופה של שנה אחת. תפקיד הנשיא הוא בעיקרו ייצוגי וללא סמכויות נוספות על אלו של חבר מועצה, כיוון שסמכויות הרשות המבצעת ותפקידי ראש המדינה והממשלה חלים באופן שווה על שבעת חברי מועצת הברית.

הנשיא המכהן של שווייץ הוא גי פרמלן, ממפלגת העם, שהחל את כהונתו ב-1 בינואר 2026.

## תפקידים
רוב תפקידיו של הנשיא ייצוגיים בלבד. הנשיא מקבל כתבי האמנה של שגרירים ודיפלומטים, מקבל אורחים ונציגים רמי דרג ממדינות אחרות, ונושא נאומי פתיחה באירועים דוגמת חגיגות יום תחילת השנה, יום החולים והיום הלאומי של שווייץ. בנוסף חונך הנשיא אירועים גדולים בשווייץ, בהם תערוכת הרכב בז'נבה והיריד החקלאי בסנט גאלן.

הנשיא יושב בראש ישיבות מועצת הברית בת שבעת החברים, המתפקדת כרשות מבצעת, ומשמש בה כלשון מאזניים במקרה של שוויון בהצבעה בין שאר החברים (מקרה נדיר יחסית בשווייץ). עם זאת, אין לנשיא עדיפות ממשית או סמכות על כל אחד מששת החברים האחרים במועצה, והוא מוגדר כ-"Primus inter pares", ראשון בין שווים.

## בחירה
הנשיא נבחר על ידי שני בתי אספת הברית, הגוף המחוקק השווייצרי. הבחירה מתבצעת מדי שנה ביום רביעי השני של מושב החורף של האספה, והכהונה מתחילה בתחילת השנה האזרחית ונמשכת שנה אחת. הנשיא לא יכול להיבחר פעמיים ברציפות, אך יכול למלא את התפקיד מספר פעמים. מנהג קבוע בבחירה מתייחס לוותק, וקובע שחבר מועצה ייבחר רק לאחר ששימש במועצה תחת נשיאות כל חברי המועצה הוותיקים ממנו.

מלבד הנשיא מתמנה גם סגן נשיא, המחליף את הנשיא במקרי היעדרות ולרוב גם תופס את מקומו בשנה שלאחר מכן.

מקס פטיפייר נבחר לתפקיד 3 פעמים (1950, 1955, 1960).

## נשיאי שווייץ (משנת 2000)

## ראו גם
* פוליטיקה של שווייץ

## קישורים חיצוניים
*  

## הערות שוליים

*
קטגוריה:שווייץ: פוליטיקה
עונת 2003 בגביע ליברטדורס

**עונת 2003 ב[[גביע ליברטדורס]]** הייתה העונה ה-44 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-4 בפברואר 2003 ותחרות הסתיימה ב-2 ביולי 2003. בתחרות השתתפו 34 קבוצות מכל מדינות חברי הארגון ומקסיקו.

התחרות הסתיימה בניצחון של בוקה ג'וניורס בפעם החמישית בתולדות המועדון ובפעם השלישית ב-4 שנים.

## מתכונת התחרות
לאחר השלב המוקדם בו העפילו לשלב הבתים שני נציגי מקסיקו (נציגי ונצואלה לא העפילו) בשלב הבתים של התחרות השתתפו 32 קבוצות:
* ארגנטינה, ברזיל, פרגוואי - 4
* קולומביה, פרו, צ'ילה, בוליביה, אקוודור, אורוגוואי- 3
* מקסיקו- 2

בשלב הראשון הקבוצות חולקו ל-8 בתים, שתי קבוצות בכל בית עלו לשלב השני. החל משלב השני הקבוצות שיחקו בשיטת נוקאאוט.

בכל השלבים נערכו משחק בית ומשחק חוץ. על הניצחון הוענקו שלוש נקודות ועל תיקו ניקודה בודדת.

במידה ומספר קבוצות בבית זכו באותו מספר נקודות ההכרעה הייתה עוברת ליתרון בהפרש שערים, יתרון בשערים שנכבשו, יתרון בשערים שנכבשו במשחקי חוץ, הגרלה. בשלבים לאחר הבתים הקבוצות ביצעו סדרת בעיטות עונשין לאחר 180 דקות של משחק במקום הגרלה.

## השלבים המתקדמים

### סדרת הגמר

## קישורים חיצוניים

* פרטים על התחרות
* נתונים מאתר worldfootball
* נתונים מאתר transfermarkt

קטגוריה:תחרויות כדורגל ב-2003
קטגוריה:עונות בגביע ליברטדורס
קטגוריה:2003 באמריקה הדרומית
סטפני מרפי

**סטפני מרפי** (באנגלית: **Stephanie Murphy**; נולדה ב-16 בספטמבר 1978) היא פוליטיקאית אמריקאית חברת המפלגה הדמוקרטית שכיהנה כנציגת מחוז הקונגרס השביעי של פלורידה בבית הנבחרים של ארצות הברית.

מחוז הבחירה שלה ממוקם במזרח התיכון של חצי האי פלורידה, וחולש על חלק גדול ממרכז ומצפון העיר אורלנדו, כולל את כל מחוז סמינול ומושבו מייטלנד, ובצפון מחוז אורנג' כל פארק ווינטר והעיר מייטלנד. גם אוניברסיטת מרכז פלורידה היא חלק ממחוז הבחירה, וזו האוניברסיטה הגדולה ביותר בפלורידה לפי אוכלוסיית הסטודנטים נכון ל-2021.

## ביוגרפיה
מרפי (במקור דאנג) נולדה בהו צ'י מין סיטי שבווייטנאם. ב-1979 נמלטה עם משפחתה בסירה וחולצה על ידי צי ארצות הברית למלזיה. המשפחה נקלטה במעמד של פליטים בארצות הברית והשתכנה בווירג'יניה. מרפי סיימה תואר ראשון בכלכלה בקולג' ויליאם ומרי ותואר שני בדיפלומטיה באוניברסיטת ג'ורג'טאון.

היא עבדה כיועצת אסטרטגית בחברת הייעוץ של דלויט. לאחר פיגועי 11 בספטמבר עברה לעבוד כיועצת במחלקת ההגנה של ארצות הברית בה עסקה במלחמה בטרור ובסיוע לאזורים מוכי אסון. בהמשך עברה לפלורידה ועבדה בחברת הייעוץ סאנגייט קפיטל וכמרצה ברולינס קולג'.

בנובמבר 2016 נבחרה לנציגת המחוז ה-7 של פלורידה בבית הנבחרים של ארצות הברית. בבחירות היא גברה על חבר הקונגרס המכהן מאז 1993 ג'ון מיקה ברוב של 51.5% לעומת 49.5%. במהלך הקמפיין נהנתה מהשקעה גדולה של המפלגה הדמוקרטית, וכן לתמיכה פומבית של נשיא ארצות הברית ברק אובמה, מנהיג המיעוט בסנאט ננסי פלוסי ושל גבריאל גיפורדס. בנובמבר 2018 נבחרה לתקופת כהונה נוספת.

בדצמבר 2021 הכריזה מרפי על כוונתה לפרוש מבית הנבחרים עם התפזרות הקונגרס ה-117 של ארצות הברית. כהונתה תסתיים בראשית ינואר 2023.

מרפי נוצרייה פרוטסטנטית. היא נשואה לשון ואם לבן ובת, והם מתגוררתים בווינטר פארק שבמחוז אורנג'.

## קישורים חיצוניים

* 

* ביוגרפיה באתר הבחירות של סטפני מרפי
* סטפני מרפי באתר בית הנבחרים של ארצות הברית
* 

## הערות שוליים

קטגוריה:חברי הקונגרס ה-115 של ארצות הברית
קטגוריה:חברות בית הנבחרים של ארצות הברית מפלורידה
קטגוריה:חברי בית הנבחרים של ארצות הברית מפלורידה
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:בוגרות מכללת ויליאם ומרי
קטגוריה:בוגרי מכללת ויליאם ומרי
קטגוריה:בוגרות אוניברסיטת ג'ורג' וושינגטון
קטגוריה:בוגרי אוניברסיטת ג'ורג' וושינגטון
קטגוריה:מהגרים מווייטנאם לארצות הברית
קטגוריה:אמריקאיות שנולדו ב-1978
קטגוריה:אמריקאים שנולדו ב-1978
מרית-פתח

**מרית־פְתָח** (משמעות השם: "אהובת האל פתח") מתוארת בספרות הפופולרית המודרנית כרופאה ומדענית בתקופת מצרים העתיקה, בסביבות שנת 2700 לפנה"ס – הרופאה הראשונה הידועה ואחת המדעניות הראשונות בהיסטוריה. אולם על פי מחקר של ההיסטוריון הרפואי יאקוב קצ'ינסקי דמות כזאת לא הייתה קיימת ומדובר בערבוב של מספר דמויות עתיקות.

## חייה
המקור לסיפורים הוא ספר שחיברה ההיסטוריונית הרפואית קייט קמפבל הרד־מיד , שסקר את ההיסטוריה של נשים ברפואה. הרד־מיד ציינה חפירה של קבר בעמק המלכים (שם נקברו בימי הממלכה החדשה) במצרים, שבו נמצאה "תמונה של אישה רופאה בשם מרית־פתח, אמו של כהן גדול, שכינה אותה 'הרופאה הראשית'". היא הזכירה גם ללא שם רופאה מתקופת השושלת החמישית (של תקופת הממלכה הקדומה). מאוחר יותר נוצר בלבול ביניהם.
על פי תאורים בספרות המודרנית מרית־פתח פעלה בתקופת השושלת השנייה או השלישית במצרים. משמעות שמה, "מרית־פתח", הוא "האהובה על האל פתח". השם מורכב מתחילית "מר" שפירושה "אהובה", ומסיומת "פתח", המתייחסת לאל פתח, אל הבריאה המצרי. בניגוד לאימפריות אחרות בעת העתיקה, במצרים הותר לנשים לרכוש השכלה ולעסוק במדע באופן חופשי. השכלתה של מרית־פתח ומעמדה היו זהים לרופאים אחרים במצרים והיא פעלה לצידם. בעבודתה הרפואית נהגה לעסוק במיילדות. כנהוג בתקופת מצרים העתיקה, שילבה מרית־פתח בעבודתה פעילות רוחנית ודתית לצד ריפוי וטיפול רפואי.

## אזכורה
ממוזער|מכתש הפגיעה "מרית־פתח" על פני כוכב הלכת נוגה.
תמונתה של מרית־פתח נמצאת על קבר בבית הקברות שליד הפירמידה של סקארה, עיר הקברים של ממפיס. לצד התמונה מופיע כיתוב בכתב חרטומים, המתאר אותה כרופאה. בנה של מרית־פתח, שהיה איש דת, תיאר את אמו כ"רופאה ראשית".

האיגוד האסטרונומי הבינלאומי העניק למכתש פגיעה על פני כוכב הלכת נוגה את השם "מרית־פתח" על שמה.

## ראו גם
* נשים במדע

## קישורים חיצוניים

* כתבה על מרית־פתח 
* סקארה ברשת 

## הערות שוליים

קטגוריה:אישים שחיו באלף ה-3 לפנה"ס
קטגוריה:מדעניות
בנזיל אלכוהול

**בנזיל אלכוהול** (**Benzyl alcohol**, מכונה גם **α-[[קרסול (תרכובת אורגנית)|קרסול]]**) הוא כוהל ארומטי שנוסחתו C6H5CH2OH. בטמפרטורת החדר החומר הוא נוזל שקוף בעל ריח נעים. בנזיל אלכוהול הוא ממס שימושי בשל הקוטביות שלו, הרעילות הנמוכה ולחץ האדים הנמוך.

### מקורות טבעיים
בנזיל אלכוהול מצוי באופן טבעי בצמחים רבים כולל בפירות ובתה. החומר מצוי גם בשמנים אתריים כולל יסמין, ויקינתון, בנזיל אלכוהול מצוי גם בקסטוריום שמפריש הבונה.

#### ייצור
מייצרים בנזיל אלכוהול בתגובה של בנזיל כלוריד עם נתרן הידרוקסיד

C_6H_5CH_2Cl +NaOH\rightarrow C_6H_5CH_2OH + NaCl

### שימושים
בנזיל אלכוהול משמש כממס לדיו, לצבעים- בפרט לצביעת צמר ועור, לכות, וציפויים. החומר משמש גם כמסיר צבע לרוב בשילוב עם תוסף צמיג. בנזיל אלכוהול הוא חומר גלם לייצור אסטרים לשימוש בסבון. כתוסף מזון משמש כמחזק ארומה. תמיסה בריכוז 10% משמשת להרגעה וחיטוי של עור ורקמה רירית.

תמיסה בריכוז 5% משמשת כטיפול נגד כינים.

מקדם השבירה של בנזיל אלכוהול זהה לזה של קוורץ ושל צמר כך שחפץ העשוי מקוורץ יהיה בלתי נראה אם יוכנס לבנזיל אלכוהול (באופן זה הודגם כי גולגולת קריסטל עשויה מגביש קוורץ טהור). באופן דומה ניתן להבדיל באמצעות טבילה בחומר בין צמר טהור לסיבים צמחיים או סינתטיים.

## ראו גם
* תגובת קניצרו

## קישורים חיצוניים

* 

קטגוריה:תרכובות אורגניות
קטגוריה:תרכובות ארומטיות
קטגוריה:כהלים
קטגוריה:תוספי מזון
קטגוריה:חומרי טעם וריח
גאורג ויטיג

**גאורג ויטיג** (גרמנית: **Georg Wittig**; 16 ביוני 1897 – 26 באוגוסט 1987) היה כימאי גרמני, חתן פרס נובל לכימיה לשנת 1979 (במשותף עם הרברט בראון).

ויטיג נולד בברלין שבגרמניה. זמן קצר לאחר לידתו עבר עם משפחתו לקאסל. בשנת 1916 החל ללמוד כימיה באוניברסיטת טיבינגן. ב-1922 קיבל את הדוקטורט שלו בכימיה אורגנית.

ב-1979 זכה ויטיג בפרס נובל לכימיה, יחד עם הרברט בראון, על פיתוח השימוש בתרכובות מבוססות בור וזרחן כמגיבים בסינתזה אורגנית.

ויטיג נפטר בהיידלברג ב-26 באוגוסט 1987, בגיל 90.

## קישורים חיצוניים

* 

קטגוריה:זוכי פרס נובל לכימיה
קטגוריה:זוכי פרס נובל גרמנים
קטגוריה:כימאים גרמנים
קטגוריה:סגל אוניברסיטת מרבורג
קטגוריה:סגל אוניברסיטת פרייבורג
קטגוריה:סגל אוניברסיטת טיבינגן
קטגוריה:בוגרי אוניברסיטת טיבינגן
קטגוריה:כימאים אורגניים
קטגוריה:סטריאוכימאים
קטגוריה:גרמנים שנולדו ב-1897
קטגוריה:גרמנים שנפטרו ב-1987
אשכולי

**אשכולי** הוא שם משפחה ישראלי הנגזר מהמילה אשכול

קטגוריה:שמות משפחה עבריים
מורדוביה ארנה

**מורדוביה ארנה** (ברוסית: **Мордовия Арена**) הוא אצטדיון כדורגל בעיר סרנסק, בירת מורדוביה, רפובליקה בפדרציה הרוסית.

בעקבות החלטת FIFA, האצטדיון אירח מספר משחקים במונדיאל 2018 ושימש זמנית גם כאצטדיונו הבייתי של מועדון הכדורגל מורדוביה סרנסק. לאצטדיון קיבולת של 43,958 צופים ומשמש לאירוח משחקי נבחרת רוסיה בכדורגל. בעונת 2019 שימש לאירוח משחקי קבוצת מורדוביה סרנסק במסגרת ליגת הכדורגל הלאומית ואירח את משחקיה של טמבוב בליגת העל הרוסית בכדורגל משנת 2019 עד 2021.

## בניית האצטדיון
בשנת 2010 נערך טקס הנחת אבן הפינה ברחוב וולגוגרד, על גדות נהר אינסאר בעיר מורדוביה, בשטח שישמש את האצטדיון. תחילה תוכנן להשלים את הבנייה עד שנת 2012 אולם עיכובים שונים דחו את פתיחת האצטדיון לשנת 2018.

תקציב האצטדיון הגיע לכדי 16,5 מיליארד רובלים והגיע מהתקציב הפדרלי ותקציב העיר מורדוביה. על עבודת הבנייה עמלה חברת "הנדסת ספורט" (Спорт-Инжиниринг) שמחזיקה בבעלות על כמה מהאצטדיונים שנבנו עבור המונדיאל.

על פי דיווחי התקשורת הרוסית, דווח שהושלמה העבודה הכללית לקראת הכנת הקרקע לבנייה. על פי החלטת הממשלה נבחרה חברת "PSO קאזאן" לבנות את האצטדיון. אותה חברה גם בנתה את המתקנים עבור אוניברסיאדת קאזאן (2013) ובנתה את אצטדיון אק בארס ארנה.

## לאחר המונדיאל
ב-21 באפריל 2018 נערך באצטדיון משחק הבכורה בין מורדוביה סרנסק לזניט איז'בסק, במסגרת ליגת הכדורגל הלאומית של רוסיה. האצטדיון שימש כמגרש הבית בעונה 2018/2019. במאי 2019 נבחר לשמש כאצטדיונה הביתי של טמבוב בליגת העל הרוסית בכדורגל בשנים 2019–2021, בעקבות שיפוצים באצטדיון ספרטק בטמבוב.

ביוני 2021, הפך האצטדיון למגרשה של קבוצת הכדורגל סרנסק עד לפירוקה שנה לאחר מכן.

600px|מרכז|ממוזער|מראה מורדוביה ארנה

החל מעונת 2025, האצטדיון מארח את משחקי ליגת העל הרוסית ברוגבי.

## קישורים חיצוניים

## הערות שוליים

קטגוריה:אצטדיוני כדורגל ברוסיה
מורדוביה
קטגוריה:סרנסק: ספורט
אקטקום

**אקטקום - תקשורת אקטיבית בע"מ** (**ACTCOM - Active Communications Ltd**) הייתה חברה ישראלית אשר הוקמה ב-1992 על ידי אמיר פליבצקי ואיילת הולדר.

## היסטוריה
אקטקום הייתה ספקית שירותי האינטרנט הראשונה בישראל ומהראשונות בעולם. בתחילת דרכה סיפקה אקטקום שירותי חיבור אינטרנט למגזר העסקי ובין לקוחותיה נמנו חברות ההייטק המובילות בישראל. החל מ-1995 החלה אקטקום לספק שירותי אינטרנט גם ללקוחות פרטיים.

בנוסף לשירותי תקשורת אינטרנט סיפקה החברה מגוון שירותים בתחומי תקשורת נוספים, כולל אחסון אתרים, חוות שרתים ורשתות-פנים (Intranets) לחברות ולארגונים.

במשך שנות פעילותה רכשה אקטקום את פעילותן של מספר ספקיות שירותי אינטרנט אחרות.

אקטקום תמכה בתוכנה חופשית ובקוד פתוח וגם בקהילת הקוד הפתוח בארץ.

החברה פעלה במשך כ-15 שנה, ובשנות פעילותה האחרונות רכשה קווי אינטרנט מספקיות גדולות וסיפקה בעיקר שירות ללקוחות, עד לרכישתה על ידי חברת בזק בינלאומי בשנת 2007. במשך כל שנות פעילותה הייתה החברה ממוקמת בחיפה.

## הערות שוליים

קטגוריה:חברות תקשורת ישראליות
קטגוריה:ספקי שירותי אינטרנט בישראל
קטגוריה:חיפה: חברות
קטגוריה:ישראל: חברות שהוקמו ב-1992
רוברט הולי

**רוברט ויליאם הולי** (אנגלית: **Robert William Holley**; 28 בינואר 1922 – 11 בפברואר 1993) היה ביוכימאי אמריקאי, חתן פרס נובל לפיזיולוגיה או לרפואה לשנת 1968.

הולי נולד באורבנה, אילינוי שבארצות הברית וסיים את לימודיו התיכוניים בעיר בשנת 1938. הוא למד כימיה באוניברסיטת אילינוי באורבנה-שמפיין, סיים את לימודיו ב-1942 ולאחר מכן החל את לימודי הדוקטורט שלו בכימיה אורגנית באוניברסיטת קורנל, וסיים אותם בשנת 1947.

הולי נשאר באוניברסיטת קורנל גם לאחר קבלת הדוקטורט, והחל לשמש שם כעוזר פרופסור לכימיה אורגנית ב-1948. בשנת 1962 מונה לפרופסור לביוכימיה.

ב-1968 זכה בפרס נובל לפיזיולוגיה או לרפואה, יחד עם הר גובינד קוראנה ומרשל וורן נירנברג, על תיאור הקוד הגנטי וביטויו בסינתזה של חלבון.

נפטר בקליפורניה ב-11 בפברואר 1993.

## קישורים חיצוניים

* 

קטגוריה:אמריקאים ילידי אילינוי
קטגוריה:אורבנה (אילינוי): אישים
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל אמריקאים
קטגוריה:ביוכימאים אמריקאים
קטגוריה:בוגרי אוניברסיטת אילינוי באורבנה-שמפיין
קטגוריה:בעלי תואר דוקטור מאוניברסיטת קורנל
קטגוריה:אמריקאים שנולדו ב-1922
קטגוריה:אמריקאים שנפטרו ב-1993
קטגוריה:זוכי פרס אלברט לסקר למחקר רפואי בסיסי
שרון לב

**שרון לב** (נולדה בשנת 1974), היא אתלטית ישראלית בעבר. אלופת ישראל לשעבר בריצת 200 מטר (1993), בריצת 400 מטר (1992, 1993 ו-1995) ובריצת 800 מטר (1999). הייתה שותפה לשיא ישראל בריצת שליחות 4x400 מטר.

## ביוגרפיה
לב התאמנה בקבוצת הפועל ירושלים.

### 1991
בתחרות שנערה באתונה, יוון ביוני 1991 זכתה לב במדליית ארד בריצת שליחות 4x400 מטר, ביחד עם פועה נייגר, איריס גלעד ואורית קולודני, בשיא ישראלי חדש של 3:40.71 דקות, שיפור לשיא הוותיק בן ה-12 שנים (3:46.2 דקות).

### 1992
#### אלופת ישראל
בתחרות שנערכה בתל אביב ביוני 1992 קבעה לב בריצת 200 מטר שיא אישי חדש של 24.86 שניות, התוצאה החמישית בטיבה של אתלטית ישראלית באותה העת ובריצת 400 מטר שיא אישי חדש של 54.57 שניות, התוצאה השנייה בטיבה של אתלטית ישראלית באותה העת, אחרי השיא הישראלי של אורית קולודני (53.66 שניות) והשישית בכל הזמנים. באליפות ישראל שנערכה באותה שנה היא זכתה במדליית זהב בריצת 400 מטר בתוצאה של 54.61 שניות.

### 1993
באליפות ישראל שנערכה בשנת 1993 זכתה לב בשתי מדליות זהב, בריצת 200 מטר בתוצאה של 25.40 שניות ובריצת 400 מטר בתוצאה של 55.42 שניות.

### 1995
בתחרות שנערכה בינואר 1995 קבעה לב בריצת 300 מטר שיא אישי חדש של 40.20 שניות, התוצאה הרביעית בטיבה של אתלטית ישראלית באותה העת והשביעית בכל הזמנים.
באליפות ישראל שנערכה בשנת 1995 זכתה לב במדליית זהב בריצת 400 מטר בתוצאה של 55.58 שניות.

### 1999
באליפות ישראל שנערכה בשנת 1999 זכתה לב במדליית זהב בריצת 800 מטר בתוצאה של 2:08.70 דקות, התוצאה השביעית בטיבה של אתלטית ישראלית באותה העת והשמינית בכל הזמנים.

### 2000
בתחרות שנערכה בטסנדרלו, בלגיה ביוני 2000 קבעה לב בריצת 800 מטר שיא אישי חדש של 2:07.30 דקות. בתחרות שנערכה בבאנסקה ביסטריצה, סלובקיה ביולי אותה שנה זכתה במדליית כסף בריצת שליחות 4x400 מטר, ביחד עם אולגה דוגדקו, נועה בייטלר ואירנה לנסקי, בשיא ישראלי חדש של 3:39.91 דקות, שיפור לשיא הוותיק בן ה-9 שנים (3:40.71 דקות).

## קישורים חיצוניים
* אלופי ואלופות ישראל באתלטיקה באתר *gbrathletics* 

## הערות שוליים

קטגוריה:אצניות ישראליות
קטגוריה:אצנים ישראלים
קטגוריה:אלופות ישראל בריצה
קטגוריה:אלופי ישראל בריצה
קטגוריה:שיאניות ישראל בריצה
קטגוריה:שיאני ישראל בריצה
קטגוריה:ישראליות שנולדו ב-1974
קטגוריה:ישראלים שנולדו ב-1974
אצטדיון ניז'ני נובגורוד

**סובקומבנק ארנה** (ברוסית: **Совкомбанк Арена**) הוא אצטדיון כדורגל, שנפתח ב-2018 ואירח חלק מתחרויות מונדיאל 2018. האצטדיון מכיל 44,899 מושבים ומשמש כמגרשה הביתי של קבוצת ניז'ני נובגורוד.

## היסטוריה
במסגרת ההכנות למונדיאל 2018 תוכנן לבנות תחנת רכבת תחתית שאמורה הייתה לקשר את האצטדיון לתחנת הרכבת של ניז'ני נובגורוד. האצטדיון נבנה קרוב למפגש הנהרות וולגה ואוקה, סמוך למרכז ההיסטורי של ניז'ני נובגורוד. בשנת 2011 תוכנן האצטדיון להיבנות ליד הכפר אולגינו שבפאתי העיר, אולם ב-1 באוגוסט של אותה שנה פרסמה קבוצת אוהדים מכתב גלוי אל מושל מחוז ניז'ני נובגורוד בו הביעו את חוסר שביעות רצונם מהמיקום המוצע עקב הקושי להגיע אליו, כמו גם היעדר תשתיות באזור. לבסוף, נבחר במרץ 2012 אזור סטרלקה, הקרוב למרכז העיר ההיסטורי.

סמוך לאצטדיון תוכננה הקמת תשתית תחבורתית, ובעיקר בנייה של תחנת רכבת תחתית שנקראת "סטרלקה".

ב-6 במאי 2018 אולימפץ ניז'ני נובגורוד אירחה באצטדיון את לוצ'-אנרגיה ולדיווסטוק, במשחק במסגרת המחזור ה-37 של ליגת הכדורגל הלאומית של רוסיה ושברה שיא צופים בתולדות ליגת המשנה הרוסית: באצטדיון נכחו 42,100 צופים.

ב-27 ביולי 2018 אירח את משחק הסופרקאפ הרוסי בין צסק"א מוסקבה ללוקומוטיב מוסקבה. בשנת 2020 נבחר כמגרש הבית הזמני של טמבוב, עד להשלמת השיפוץ באצטדיון הקבוצה בטמבוב, אך בפועל טמבוב אירחה את מרבית משחקי באצטדיון אחר.

ב־8 במרץ 2021 אירח את טורניר הסופר קאפ הרוסי בכדורגל בכדורגל נשים וב-12 במאי 2021 גם את גמר הגביע הרוסי בכדורגל 2020/2021. באותה שנה קבוצת ניז'ני נובגורוד הבטיחה העפלה לליגת העל הרוסית בכדורגל והאצטדיון החל לארח את משחקיה הביתיים של הקבוצה בליגה.

בינואר 2026 ייחנך במתחם היכל הוקי קרח בן 12,164 שישמש כאולמה הביתי של קבוצת ההוקי מליגת KHL, ״טורפדו ניז'ני נובגורוד״.

## קישורים חיצוניים

## הערות שוליים

ניז'ני נובגורוד
ניז'ני נובגורוד
קטגוריה:ניז'ני נובגורוד: ספורט
גלית מרצקי

**גלית מרצקי-יונס** (נולדה בשנת 1974), היא אתלטית ישראלית בעבר. 3 פעמים ברציפות אלופת ישראל (1993–1995) ואלופת המכביה (1997) בריצת 100 מטר ופעמיים ברציפות אלופת ישראל (1994–1995) בריצת 200 מטר.

## ביוגרפיה
מרצקי התאמנה בקבוצת מכבי חיפה.

### 1993
#### אלופת ישראל
באליפות ישראל שנערכה בשנת 1993 זכתה מרצקי במדליית זהב, בריצת 100 מטר בתוצאה של 12.44 שניות.

### 1994
באליפות ישראל שנערכה בשנת 1994 זכתה מרצקי בשתי מדליות זהב, בריצת 100 מטר בתוצאה של 12.45 שניות ובריצת 200 מטר בתוצאה של 25.36 שניות.

### 1995
באליפות ישראל שנערכה בשנת 1995 זכתה מרצקי בשתי מדליות זהב, בריצת 100 מטר בתוצאה של 12.29 שניות ובריצת 200 מטר בתוצאה של 25.26 שניות.

### 1997
#### אלופת המכביה
בתחרויות האתלטיקה של המכביה החמש עשרה שנערכו באצטדיון הדר יוסף ביולי 1997 זכתה מרצקי במדליית זהב בריצת 100 מטר.

### 1999
בתחרות שנערכה בתל אביב ביולי 1999 קבעה מרצקי בריצת 100 מטר שיא איש חדש של 11.96 שניות, התוצאה הרביעית בטיבה של אתלטית ישראלית באותה העת. בתחרות שנערכה בנאמור, בלגיה באוגוסט אותה שנה היא סיימה במקום רביעי בריצת 200 מטר בשיא אישי חדש של 24.72 שניות.

## תארים והישגים
באירוע הצדעה לנשים בספורט, שהתקיים במסגרת הפסטיבל הבינלאומי "פמינה 2001" זכתה מרצקי לכבוד.

## קישורים חיצוניים
* אלופי ואלופות ישראל באתלטיקה באתר *gbrathletics* 

## הערות שוליים

קטגוריה:אצניות ישראליות
קטגוריה:אצנים ישראלים
קטגוריה:אלופות ישראל בריצה
קטגוריה:אלופי ישראל בריצה
קטגוריה:ישראליות שנולדו ב-1974
קטגוריה:ישראלים שנולדו ב-1974
רשת הכבישים הערבית הבינלאומית משריק

ממוזער|שמאל|300px|מפת רשת הכבישים.

**רשת הכבישים הערבית הבינלאומית משריק** (באנגלית: **Arab Mashreq international Road Network**; בערבית: **شبكة طرق المشرق العربي الدولية**) היא רשת של כבישים המחברת בין מדינות ערב הבאות: עיראק, סוריה, ירדן, הרשות הפלסטינית (נכללים כבישים בשטח ישראל), לבנון, כווית, מצרים, ערב הסעודית, בחריין, קטר, איחוד האמירויות הערביות, עומאן ותימן.

הרשת היא פרי הסכם רב-צדדי שהוא יוזמה מטעם ESCWA , ארגון של האומות המאוחדות למען פיתוח כלכלי של מערב אסיה. ההסכם, אשר נחתם בביירות בשנים 2001 ו-2002, מבקש ליצור כללים שיחברו את הכבישים בין המדינות כמו גם מספרי כבישים בין המדינות. ההסכם נכנס לתוקף בשנת 2003 וחתום על ידי אותן 13 מדינות השותפות לרשת הכבישים.

מקור השם לקוח מן המושג משרק, המתייחס לאזור גאוגרפי-פוליטי-תרבותי באסיה וכולל מספר מדינות ערב.

מדינת ישראל איננה צד בהסכם ולמרות זאת הרשת כוללת גם כבישים בשטחה בין גשר אלנבי לבין רצועת עזה וכן באזור מפרץ אילת.

## רשימת הכבישים

## הערות שוליים

קטגוריה:המזרח התיכון
קטגוריה:מדינות ערב
קטגוריה:העולם הערבי
קטגוריה:מצרים: תחבורה
קטגוריה:עיראק: תחבורה
קטגוריה:ערב הסעודית: תחבורה
קטגוריה:ירדן: תחבורה
קטגוריה:סוריה: תחבורה
קטגוריה:תימן: תחבורה
קטגוריה:קטר: תחבורה
קטגוריה:לבנון: תחבורה
קטגוריה:ישראל: כבישים
קטגוריה:הרשות הפלסטינית: תחבורה
קטגוריה:בחריין: תחבורה
קטגוריה:דובאי: תחבורה
קטגוריה:איחוד האמירויות הערביות: תחבורה
קטגוריה:כבישים בין-לאומיים
קטגוריה:רצועת עזה: תחבורה
דרגות הצטיינות בלטינית

**דרגות הצטיינות בלטינית** הם מונחים בשפה הלטינית הבאים לציין מידה של הצטיינות בהשלמת הדרישות לתואר אקדמי. שימוש בדרגות הצטיינות בלטינית נהוג במערכות האקדמיות בארצות הברית, במדינות רבות באירופה ובחלק ממדינות אסיה. קיימות מדינות בהן תורגמו דרגות ההצטיינות מהשפה הלטינית לשפת המקום. מונחים אלה אינם באים לציין תואר כבוד, אשר אין בצידו חובות לימודים.

בדרך כלל קובע מוסד אקדמי תנאים ברורים בהם צריך סטודנט לעמוד כדי שיצוין באחת מדרגות ההצטיינות: השגת ממוצע ציונים גבוה, הגשת עבודת תזה הזוכה להערכה גבוהה או השתתפות בתוכנית למצטיינים. כל אוניברסיטה עצמאית לקבוע אמות מידה משלה לקבלת דרגת הצטיינות ומכיוון שאמות מידה אלה עשויות להיות שונות במידה משמעותית בין מוסד לימוד אחד לאחר, לא ניתן להשוות בין מקבלי דרגות הצטיינות ממוסדות שונים, או להסיק מן הדרגה את מאפייני ההצטיינות. דרגות הצטיינות בלטינית מוענקות בדרך כלל רק לתלמידי תואר ראשון ולעיתים נדירות לתלמידי תארים מתקדמים. בדרך כלל נכתבת דרגת ההצטיינות על תעודת התואר שאותה מקבל הבוגר.

## דרגות ההצטיינות
* **cum laude** אשר משמעותו "ראוי לשבח" (או "בכבוד")
** דרגת הצטיינות זו מוענקת בדרך כלל ל־25%–30% מבעלי ממוצע הציונים הגבוה בכיתתם.
* **magna cum laude** אשר משמעותו "בכבוד רב"
** דרגת הצטיינות זו מוענקת בדרך כלל ל־10%–15% מבעלי ממוצע הציונים הגבוה בכיתתם.
** בישראל יש מוסדות המציינים דרגה זו בתעודת הבוגר במונח "בהצטיינות"
* **summa cum laude** "בכבוד רב ביותר"
** דרגת הצטיינות זו מוענקת בדרך כלל ל־5% מבעלי ממוצע הציונים הגבוה ביותר בכיתתם.
** בישראל יש מוסדות המציינים דרגה זו בתעודת הבוגר במונח "בהצטיינות יתרה"

קיימת דרגת הצטיינות רביעית, egregia cum laude, "בכבוד יוצא דופן". השימוש בדרגת הצטיינות זו אינו שכיח ובא לציין בדרך כלל תלמידים שעמדו בדרישת קבלת תואר summa cum laude, אולם עשו זאת במסגרת תוכנית לימודים תובענית יותר.

דרגת הצטיינות נוספת אך פחות נפוצה היא maxima cum laude, שהיא דרגת ביניים בין magna ו-summa.

## קישורים חיצוניים
* הצטיינות בתואר בוגר - האוניברסיטה הפתוחה
* הצטיינות בתואר למקבלי תעודות - אוניברסיטת בר-אילן 
* סיום לימודים בהצטיינות ובהצטיינות יתרה - הפקולטה למדעי החברה - אוניברסיטת תל אביב
* 14.5 הגדרה מילולית של ציון הגמר לתואר בתעודה - האוניברסיטה העברית בירושלים

קטגוריה:אקדמיה